
EKSPROMTAS V PAGARBOS BĖGIMO
„SOLDINAS – KAUNAS“ DALYVIAMS

Jūs bėgote visi iš Soldino į Kauną
Per pievas ir laukus, ir per žalias girias, 

Jūsų gražiam būry – pražilęs jau ir jaunas,

Bet aš tikiu, kad jus įvertins ir supras. 

Už Lietuvą, draugai, už mūsų bočių kraują

Jūs bėkite ilgai istoriniais keliais,

Pagerbkite visus čia žuvusius iš naujo
Kol būsite gyvi, kol jūsų jėgos leis.

Tad neškite aukštai jūs savąją Trispalvę,
Aršių kovų takais, Medvėgalio kalva,

Kur protėviai seniai padėjo savo galvas

Už tai kad ir šiandien čia būtų Lietuva.

Romas Bernotas
2013 07 14
